Taksa minimale globale dhe përgatitjet për pandemitë diskutohen në takimin e G-20-ës 
Për Covid-19, ministrat e shëndetësisë dhe financave të G-20-ës njoftuan formimin e një komisioni të ri për të përmirësuar gatishmërinë për pandemitë e ardhshme
Në takimin e G-20-ës që po zhvillohet në Romë këtë fundjavë udhëheqësit e ekonomive më të mëdha të botës po diskutojnë çështje me interes të përbashkët, duke përfshirë rimëkëmbjen nga pandemia dhe ndryshimet klimatike. Në takim u diskutua edhe për vendosjen e një takse minimale globale. Kryeministri italian Mario Draghi mirëpriti Presidentin amerikan Joe Biden dhe udhëheqësit e tjerë të ekonomive më të mëdha të botës në takimin e G-20-ës në Romë. tha kryeministri italian. Udhëheqësit e G-20 mbështetën një marrëveshje gjithëpërfshirëse globale të taksave të arritur nga 136 ministra të financave në fillim të këtij muaji, e cila përfshin një normë tatimore globale minimale prej 15% për kompanitë me të ardhura vjetore prej më shumë se 870 milionë dollarë. Taksa duhet të zbatohet brenda kuadrit ligjor të çdo vendi anëtar. tha Mathias Cormann, Sekretar i Përgjithshëm i Organizatës për Bashkëpunim dhe Zhvillim Ekonomik (OECD). Për Covid-19, ministrat e shëndetësisë dhe financave të G-20-ës njoftuan formimin e një komisioni të ri për të përmirësuar gatishmërinë për pandemitë e ardhshme, të propozuar nga Shtetet e Bashkuara dhe Indonezia, por nuk specifikuan financimin për të. Në një takim mes kancelares gjermane Angela Merkel, presidentit francez Emmanuel Macron dhe kryeministrit britanik Boris Johnson u theksua mbështetja për premtimin e Presidentit Biden për të kthyer Shtetet e Bashkuara tek marrëveshja bërthamore me Iranin, nëse Teherani bën të njëjtin hap. Bisedimet për këtë çështje janë planifikuar për në nëntor. tha kancelarja gjermane Angela Merkel. Ky është takimi i parë jo-virtual i G-20-ës në dy vjet. Në takim u vërejt dukshëm mungesa e Presidenti kinez Xi Jinping dhe Presidentit rus Vladimir Putin, të cilët morën pjesë në takim virtualisht, duke cituar shqetësimet për pandeminë në vendet e tyre. tha presidentit rus Vladimir Putin. Aktivistët marshuan nëpër rrugët e Romës, duke protestuar kundër mungesës së veprimeve nga udhëheqësit e vendeve të G-20-ës në trajtimin e ndryshimeve klimatike, që po diskutohet sot, përpara se udhëheqësit botërorë të vazhdojnë diskutimet për këtë çështje në konferencën e OKB-së për klimën në Skoci.